Държавен вестник, бр. 57, 2015 г., стр. 3

БРОЙ  57	
Д Ъ Р Ж А В Е Н  В Е С Т Н И К 	
СТР.  3  
(4) Гаранционният фонд, учреден на осно­
вание на отменения Закон за съхранение и 
търговия със зърно, се прекратява. Ликвида­
цията на имуществото на прекратения гаран­
ционен фонд се извършва по ред, определен с 
постановление на Министерския съвет.
(5) Започнатите до влизането в сила на 
закона процедури за лицензиране, регистрация 
и за издаване на документи по отменения 
Закон за съхранение и търговия със зърно се 
прекратяват, а платените такси и представе­
ните документи по прекратените процедури 
се връщат на лицата, които са ги платили 
или подали.
(6) Неприключените до влизането в сила 
на закона административнонаказателни про­
изводства по отменения Закон за съхранение 
и търговия със зърно се прекратяват с изклю­
чение на производствата за неизпълнение на 
задължение по чл. 28а и 30 от същия закон, 
които се довършват от областните дирекции 
„Земеделие“.
§ 5. В Закона за Българската агенция по 
безопасност на храните (обн., ДВ, бр. 8 от 
2011 г.; изм., бр. 38 и 102 от 2012 г., бр. 15 от 
2013 г. и бр. 61 от 2014 г.) се правят следните 
допълнения:
1. В чл. 3, ал. 1 се създава т. 8:
„8. качеството на зърното.“
2. В чл. 8, ал. 1 се създава т. 5:
„5. Централна лаборатория за окачествя­
ване на зърно и фуражи (ЦЛОЗФ) – София.“
§ 6. В Закона за прилагане на Общата 
организация на пазарите на земеделски про­
дукти на Европейския съюз (обн., ДВ, бр. 96 
от 2006 г.; изм., бр. 16 от 2008 г., бр. 10 и 82 от 
2009 г., бр. 26 и 80 от 2010 г., бр. 8 от 2011 г., 
бр. 99 от 2013 г. и бр. 12 и 14 от 2015 г.) се 
правят следните изменения и допълнения: 
1. В глава пета се създава раздел VІ с 
чл. 58н – 58с:
„Раздел VІ
Зърно
Чл. 58н. (1) В 7-дневен срок от въвеждането 
в експлоатация или от придобиването на пра­
вото на собственост или ползването на обект 
за съхранение на зърно неговият собственик 
или ползвател подава в съответната областна 
дирекция „Земеделие“ по местонахождението 
на обекта декларация по образец за местона­
хождението и капацитета на обекта.
(2) В 15-дневен срок от подаването на 
декларацията по ал. 1 областната дирекция 
„Земеделие“ извършва проверка на подадената 
декларация. След извършване на проверката 
областната дирекция „Земеделие“ издава 
удостоверение на лицето, което стопанисва 
обекта за съхранение на зърно, и го вписва 
в база данни за обектите за съхранение на 
зърно на територията на областта.
(3) Публичните складове за зърно, зърнохра­
нилищата и другите обекти за съхранение на 
зърно, лицензирани, съответно регистрирани 
по реда на отменения Закон за съхранение 
и търговия със зърно, се вписват служебно в 
базите данни за обектите за съхранение на 
зърно по ал. 2 въз основа на данни от регис­
трите по чл. 13, ал. 1 и чл. 28а от отменения 
Закон за съхранение и търговия със зърно.
(4) Въз основа на декларациите по ал. 1 
и на данните по ал. 3 областните дирекции 
„Земеделие“ водят и съхраняват бази данни за:
1. местонахождението и капацитета на 
обектите за съхранение на зърно;
2. лицата, които стопанисват обектите за 
съхранение на зърно.
(5) Въз основа на базите данни по ал. 4 в 
Министерството на земеделието и храните се 
води и съхранява база данни за обектите за 
съхранение на зърно в страната и за лицата, 
които ги стопанисват.
Чл. 58о. (1) Физическите и юридическите 
лица, които стопанисват обекти за съхранение 
на зърно, подават до края на всеки месец в 
съответната областна дирекция „Земеделие“ 
декларации по образец за местата на съх­
ранение и наличното количество зърно в 
тях. Декларациите могат да се подават и по 
електронен път при условията и по реда на 
Закона за електронния документ и електрон­
ния подпис.
(2) Земеделските производители подават 
в края на всяко тримесечие в съответната 
областна дирекция „Земеделие“ декларация 
по образец за количеството произведено и 
налично зърно. През периода от юли до сеп­
тември декларациите за пшеницата се подават 
всеки месец.
(3) Земеделските производители подават 
ежегодно до 30 септември в съответната об­
ластна дирекция „Земеделие“ декларация по 
образец за произведените количества оризова 
арпа и за запасите от ориз по видове, които 
са в наличност към 31 август.
(4) Оризовите мелници подават ежегодно 
до 30 септември в съответната областна ди­
рекция „Земеделие“ декларация по образец 
за запасите от ориз по видове, които са в 
наличност към 31 август.
Чл. 58п. (1) Областните дирекции „Земе­
делие“ извършват проверки за подаването и 
достоверността на данните, вписани в декла­
рациите по чл. 58о.
(2) За извършване на проверките на местата 
за съхранение и на наличното количество зърно 
в тях, както и на произведеното и наличното 
зърно директорът на съответната областна 
дирекция „Земеделие“ оправомощава със 
заповед служители от администрацията. В 
изпълнение на функциите си оправомощените 
служители имат право: